Федотовка авылы башлыгының 2013 нче елга отчеты.

Хәерле көн хөрмәтле президиум, чакырылган оешма җитәкчеләре, авылдашлар!

Мин сезнең алда 2013 нче елда башкарылган эшләргә анализ ясармын, 2014 нче елга үзебез билгеләгән бурычлар, планнар белән таныштырырмын.

Федотовка авыл жирлеге составына 3 авыл керә Федотовка, Кузьминовка, Тукмак.

Таблицадан күренгәнчә,

Барлыгы 320 өй, шуларның 115 бары җәйгә генә кайталар, ә 13 ләп өй бөтенләй торырга яраксыз.

|  |  |  |  |  |  |
| --- | --- | --- | --- | --- | --- |
| Населенный пункт | Всего домов | | | Из них | |
| 2011 | 2012 | 2013 | дачники | Нежилые |
| Федотовка | 223 | 220 | 220 | 55 |  |
| Кузьминовка | 91 | 91 | 90 | 51 |  |
| Тукмак | 10 | 91 | 10 | 9 |  |
| всего | 324 | 321 | 320 | 115 |  |

Барлыгы өч авылга 546 кеше теркәлгән. Ләкин кеше авылда яшәми.

|  |  |  |  |  |
| --- | --- | --- | --- | --- |
| Населенный пункт | Всего населения | | |  |
| 2011 | 2012 | 2013 |  |
| Федотовка | 419 | 419 | 425 | +6 |
| Кузьминовка | 124 | 131 | 120 | -11 |
| Тукмак | 2 | 1 | 1 |  |
| всего | 545 | 551 | 546 | -5 |

Барлыгы 2013 нче елда 6 бала туды. Монысы шатлык.

Үлүчеләр - 8

Туучылар 2 гә әз, аларның да 2 бары тик безгә пропискага гына керделәр. Шәһәрдә яшиләр.

Алдагы таблицага күз салсак

546 кеше түбәндәгечә бүленә

|  |  |  |  |  |
| --- | --- | --- | --- | --- |
|  |  | | |  |
| 2011 | 2012 | 2013 |  |
| Пенсионеры | 205 | 195 | 203 |  |
| Трудоспособное население | 255 | 254 | 241 |  |
| Учащиеся и студенты | 69 | 64 | 49+24= 73 |  |
| Дети дошкольного возраста | 24 | 22 | 27 |  |
| На службе в РА | 2 | 2 | 3 |  |
| Всего населения | 545 | 551 | 546 |  |

Эшкә яраклы кешеләрнең күбесе - 75 авыл хуҗалыгы тармагында эшли, шуларның 5 се Ялтауга барып эшләп йөриләр, Ялтауга йөрүчеләр күбрәк тә иде әле, 4 се яңадан авылга кайттылар

Бюджет өлкәсендә - 37, нефтьчеләр-28 , янгын сүндерүчеләр- 5, читкә китеп эшләүчеләр- 25,

Өйдә эшләмәүче ятучылар да житәрлек, алар - 10. Кайсы әти-әнисе җилкәсендә, кайсылары балаларга бирелгән пенсия, пособие акчасына көн күрә.Центр занятости аша авылда төрле эшләргә чакырып та карыйбыз, ләкин атлыгып торучы юк.3-4 айга бары 5әр кеше генә эшләде.

Авыл буенча хәрби учетта 113 кеше тора. 2013 нче елда 3 егетебез хәрби хезмәткә чакырылды.

Һәр ел саен кабул ителә торган төп финанс документыбыз- авыл җирлеге бюджеты. 2012 нче елның 18 декабрендә Федотовка авыл җирлеге Советының 25 нче карары нигезендә 2013 нче елга авыл бюджеты кабул ителгән иде. Керемнәр буенча ул 110 % утәлде, 1940400 урынына 2137330,48 сум .

( НДФЛ – 780 мең план- 1158551,16, милек салымы – 15000/ 16352,73,

Җир салымы- 221000/ 491533, 222% үтәлгән, жир салымы түләмәгән бары 1 генә семья калды, ләкин алар 2000 елдан бирле бездә яшәмиләр, төрле нотариаль хезмәт күрсәткән өчен госпошлина 6800 сум, хәрби учетны алып бару өчен 58100 сум субвенция.

Чыгымнар буенча – 1635142,16. Бу инде зарплатага, урам утлары – 173000, административ бинаны жылытуга, төрле культура –китапханә хезмәте күрсәтүгә күчерелгән акчалар.

2013 нче елның 19 декабрендә 2014 нче елга бюджет кабул иттек. Ул керемнәр һам чыгымнар буенча да 2219200 сум тәшкил итә. Шуларның 1205200 үз керемнәребез: НДФЛ- 844000, жир налогы- 351000, башка налоглар- 32500, дотация -933200. Чыгымнар елдагыча зарплатага, урам утларына -185 000, налоглар түләүгә каралган.

Федотовка авыл жирлеге муниципаль берәмлеге Советы 7 депутаттан тора. Барлыгы -3 публичное слушание үткәрелгән, - 6 сорау каралган, -27 Совет утырышы узган, -29 сорау тикшерелгән, барлыгы 29 карар, 69 постановление кабул ителгән.

Авыл Советынын эшчәнлеген даими күзәтеп барасыгыз килсә, безнең сайтка кереп норматив документлар, яңалыклар, төрле башка мәгълүматлар таба аласыз. Сайтның адресы: <http://leninogorsk.tatarstan.ru/rus/rural_settlements/fedotovskoye.htm>.

Авыл җирлеге администрациясендә штат буенча 3 кеше эшли, авыл жирлеге башлыгы, урынбасары, бухгалтер. Һәркөн халык белән паспортлар алу, алыштыру эшләре, , гаилә составы турында , жир һәм милекне законлаштыру өчен төрле справкалар бирелә. Барлыгы –340 справка бирелгән, -68 ышанычнамә(доверенность) расланган. Паспорт режимын үтәп - 14 кешегә паспортлар бирелде, яше тулу буенча яңаларга алыштырылды, - 3 кайту һәм 7 китү рәсмиләштерелде.

Авыл җирлеген шәхси хуҗалыклардан башка куз алдына китереп булмый. Барлыгы - 230 хуҗалык , шуларда –

- 76 мәгезле эре терлек, сыерлар – 30

- ел буена –73 дуңгыз асралды,хәзерге көндә африка чумасы килеп чыгу куркынычы булганга хужалыкларда дунгызлар бетерелде,

- 3 ат

-кәжәләр- 18

-сарыклар- 29

-тавыклар- 1171

Умарталар-178

Авыл да шәхси ярдәмче хуҗалыкларны үстерү максатыннан төрле программалар эшләп килә. Безнең авылдашлар да кредитыннан файдаланалар. Шушы кредит проекты эшләу дәверендә барлыгы 37 гаилә, 499000 сумлык кредит алган, Бу суммага 3 трактор, аларга тагылма авыл хужалыгы жайланмалары, 1 йөк машинасы, 30 умарта, алынган, 1 омшанник төзелгән, сарайлар җиткерелде, төзәтелде. 2013 дә кредит алучы 3 гаилә бар 570 сумлык. Башка еллар белән чагыштырганда бу аз. Бу эшне быел да дәвам итәргә кирәк.

Авылда шәхси хужалыкларда

69 жинел машина, 13 трактор, 10 мотоблок.

һәм күп кенә башка авыл хужалыгы техникасы- бәрәңге утырту жайланмалары, чапкычлар, сабан, культиваторлар бар. Шуңа күрә бакчаларны яз, көз эшкәртү проблемалары юк.

Мал асраучыларга республика программасы нигезендә бирелгән дотацияләр дә күпмедер ярдәм итә, 2013 тә 1 сыерга алдагы елга караганда 270 сумга кимрәк акча бирелде. Ләкин 2000 өчен дә бит ниндидер шартлар куелмый, үзең файдаланган өчен өстәмә 2000 бит ул.

23 августка хәтле төгәл дунгызлар санын алдык. 1 нче декабрьгә хәтле хужалыгында дунгызларны бетергәннәргә субсидия бирелде. 1кг га 50 сум исәбеннән. Барлыгы 21 кеше, 167000 сумлык дотация алды.

Авыл жирлеге балансасында 9,7 км юл бар. Шуларны тәртиптә тоту өчен бюджетта акча каралмаган. Ләкин дорожный фонд булдырылды быелдан, ул районда гына. Район җитәкчеләре чиратлап шул суммага авыл , шәһар эчендәге юлларны төзекләндурүгә бүлеп бирәчәкләр. Безнең дә Кузьминовкада Мәктәп урамында, бик начар, яз, көз үтеп чыга алмаслык пычрак була торган участок бар. Депутат Андреев А.М. машиналар белән ярдәм итәргә вәгъдә бирде, нефтьчеләребез дә булышса язга таба 400-500м булса да таш салырга иде. Федотовкада урамнаның күп өлешенә таш җәелгән, ләкин су керткәннән соң югары очка менәсе юл начарланды, мәмкинлек булса төзәтеп чыксаң бик яхшы булыр иде.Тракторга жайланма тагып алай да 2-3 тапкыр авыл урамнарын яз көне тигезләп чыктык, экскаватор яллап, үз тракторыбыз белән бик чокырлы урыннарга ком ташып тигезләдек.

Кыш көне урам, тыкрыкларны кардан чистарту проблемасы Федотовкада бөтенләй юк диярлек, чөнки үземнең шәхси хүжалыктагы ике тракторга да көрәкләр ясадык, күреп торасыз былтыр кыш ты, быел да тыкрыкларга хәтле киң итеп урамнар чистартылган. Бу эш өчен мин бюджеттан тиен дә алмаыйм. Дөрес колхоз былтыр 1-2 тапкыр чистартты, быел 1 тапкыр олы урамнарны үтте. Кузьминовкада да юллар чистартыла. Шулай ук авылдашларына яхшылык эшләп кенә шәхси тракторында бу эшне Семенов В , нефтьче депутатыбыз Абросимов А эш тракторы белән кереп чыгарга җай таба, Васильев Л колхозтракторында өенә хәтле юлны ачып тора. Былтыр январь аенда 2 тапкыр үзтракторыбыз белән дә барган идек, әлегә анда юллар бар, Федотовкадагы кебек киң итеп ачылмаса да җиңел машина белән йөрерлек.

Урам утлары турында.

2013 нче елның февраленә без алыштырылган баганаларга яңа 30 лампочка куйдык. Бу эштә Лениногорск район электр челтәре начальнигы Р.А.Гарипов ярдәм итте. Техника һәм эшчеләр биреп 3-4 көндә куйдылар аларны. Алар да ватылмыйча тормый, әле лампочкалары янып чыга, 2 ТП да предохранительләре сафтан чыкты, аннары кабынган утлар сүнмичә интектерделәр, авыл буенча сүндереп тә йөрергә туры килде. Әлегә яхшы гына эшләп киләләр. Тик тагын 5 ноктага лампочка куясы иде. Декабрь аеннан бу утлар өчен счетчиклар аша түлибез. Ләкин түләү нормативка караганда 5 менгә артыграк булган, жәй айларында әз янгач, барыбыр экономия булыр дип уйлыйбыз.

Кузьминовкада урам утлары бик проблема иде. Октябрь аенда 4 нокта, январьда 3 ноктага урам утлары куйдык.Хәзерге вакытта 11 нокта булырга тиеш,ә 14 яна. Электрчылардан кисәтү булса 3ен өзәргә дә кала инде. Монда әлегә норматив буенча түлибез. Аена 4800сум әлегә.

Авыл җирлеге территориясендә 3 зират бар, 4 нчесе урыны билгеләнгән, Ген планга кертелгән. Тукмак зиратында зур, карт агачларны кисү буенча күп эш башкарылган, Кузьминовка зиратында тәртип, Федотовкада да зиратта берничә тапкыр өмә үткәрдек, ләкин авылдашлар тарафыннан активлык сизелми. Гаражга таба ягында өрәнге үсентеләре киткән, ул якта каберлекләр булса да , ташлары да, креслары да калмаган, ерып чыкмаслык урман кебек утыра иде, 8-9 классның һәм берничә студент егет бик зур ярдәм иттеләр. 2 көндә хәйран гына җирне чистарттылар. Зиратта әле эш күп. Язга 1-2 өмәсез булмый.

Безнең бу зират инде тулган дип әйтергә була. Яңасы әйткәнемчә Ген планга кертелгән. Рәсмиләшәштерү буенча проблемалар булмаска тиеш, менә Ген планны раслагач , Казанга запрос жибәрәбез диде Оксана Викторовна.

Алдагы җыенда авылның экологик хәлен яхшырту , авылны чүп-чардан арындыру бурычы билгеләнгән иде. Бу өлкәдә күп эш башкарылды.

Яз көне өмәләр үткәрдек, жәй айларында чишмә буйларын чистарып торабыз, 2 тапкыр юл кырыйларын чабып чыктык. Мурашев, Нагорная урамнарындагы тиешсез чүплекләр бетерелде, чүп -чарын түгеп, бульдозер белән тигезләдек, хәзер анда чүп ташлаучы юк диярлек, алай да Фәнияләр артындагы чишмәгә төшкәндә ватык банкаларын кыстырып төшүчеләр күренгәли. Ел башында ук янгын сүндерүчеләр, участок инспекторы составында авыл буенча рейд оештырган идек. Шунда кайбер ойләрнең, ишек алларының санитар таләпләргә туры килмәве, бик күп чүп-чар булуы ачыкланды. Климашовлар, Назарловлар, Игнатьевлар өенә 3өр, 4 әр тапкыр арба куярга туры килде. Бу йортларда хәзер тәртип. Менә быел Назарова В. территориясен чистарттырасы иде. Апасы әйтүе буенча, анда иске кием-салым бик күп җыелган.Үз ишек аллары бик чиста тәртпитә булганнарнн да кайберләренә әйтәсе килә әле. Чүп-чарыгызны , тиресегезне урамга чыгарып ыргытмагыз, дип. Яңа ел бәйрәмнәреннән сон чуп күп җыелгандыр дип кыш булса да, чүплеккә юлны ачып 1 тапкыр җыеп чыктык. Ә хәзер инде көкүреш калдыкларыгызны ишек алларыгызда, капчыкларга гына җыя торыгыз, көннәр җылынгач җыярбыз.

Агачлар утырту, яшелләндерү эшләре дә башкарылды. Иваш чишмәсе буена 50 ләп нарат, һәйкәл каршына 80 ләп төп каен, нарат утырттык. Иске медпункт урынында иске куакларны кисеп, төпләп, урынын тигезләп купьеллык үлән чәчеп куйдык, төрле агач һәм куаклар утырттык. Җәй буе аларны карап, сулар сибәргә туры килде. Шул урында юкәләребез чәчәк атып утырса нинди яхшы булыр иде.алла боерса үсәрләр.Түбән очта, Вадим Иванович та үз территориясенә бик күп агач , куак утыртты әле .Агачлар үсеп китсен өчен, кәжә сарыкларыбызны караучысыз урамга чыгарып җибәрмәгез, бәйләп куегыз дип мөрәжәгать итәм.

Идарә каршында, мәктәп бакчасында, мәдәният йорты, медпункт, балалар бакчасы каршында жәй буе чәчәкләр гөрләп үсте. Бу зур хезмәт сорый торган эш. Рәхмәт күңел биреп эшләүчеләргә. Өй бакчаларында да чәчәк үстерүчеләр күп. Кириллова Ульяна апа яныннан узучылар аллы-гөлле бакчага сокланмыйча узмаганнардыр. Минем шундый тәкъдимем бар. Оешмалар арасында, шәхси хуҗалыклар арасында ярыш игълан итәргә кирәк. «Иң матур бакча». Кузьминовкада да чәчәк үстерүче апалар бар. Ләкин клуб каршында да, һәйкәл дә дә матур чәчәкләр күренми. Киләсе елга утыртырга. Чәчәкләр сусыз үсми. Идарә каршындагы матур чәчкәләр Наиль Госмановичка рәзмәтле. Үзе дә агроном буларак аларга битараф түгел, үсентеләр дә алып килде, су да китертереп торды.

Авыл территориясендә 1 мәктәп, 1 балалар бакчасы, мәдәният йорты, Кузьминовкада авыл клубы, 1медпункт, 2 кибет, почта бүлекчәсе, китапханә, янгын сүндерү посты, Ленин исемендәге жаваплылыгы чикләнгән оешма , храм бар. Һәр оешма билгеләнгән режимда эшли.

Янгын сүндерү посты тулысынча комплектланган, барлыгы -10- кеше эшли, Ирек Рашитович эштән китте, хәзер яңә начальник Григорьев Н.В.

Мәктәптә 49 бала укый, 13 укытучы эшли. 11 укытучы югары белемле, күбесе 1 категорияле укытучылар..

Укучыларыбыз унышлары да бар. Быелгы уку елында Кириллова Е. рус теленнән муниципаль олимпиадада призлы урын алды.

Павлов Влад республикакүләм үткәрелгән ИТ- чемпион коукрсында катнашыр, 1 этап йомгаклары буенча районда иң күп балл җыеп жиңуе дип табылды, диплом һәм айпад белән бүләкләнде. Җиңучеләрне Казанның ИТ паркына җыеп, бик матур бәйрәм оештырганнар иде.

Йомгаклау аттестацияләре нәтиҗәләре дә куандыра безне, 2010-11 нче , 12-13 нче уку елында математика фәненнән, 2011012 нче уку елында рус теленнән район буенча авыл , шәхәр мәктәпләре арасында 1 нче урында.

Мәктәп коллективы авылда иң зуры, шуңа аларга аерым сүз бирелер, ләкин укытучыларны борчыган бер мәсьәлә турында әйтәсем килә. Ул белем сыйфаты төшүе. Коллектив көчле, үз эшен белеп, җиренә җиткереп эшләүчеләр ,ә белем сыйфаты артмый. Бу укучыларның тулы булмаган,ә тисе яисә әнисе , кайчакта икесе дә эчүче , әнисе күп бала тәрбияләп эшкә чыгалмаучы, ә әтисе эшкә чыгарга теләмәгән семьялардан булуына да бәйле. Тамагы туймаган, өйдәге ызгыш-талаштан арган, ата-аналар тарафыннан контроль булмаган балада уку гаме юк инде. Ә алга таба яхшыракка үзгәреш көтелми, авылда яшьләр калмый. Эшләп семья алып баручылар да әзәеп бара, күбрәк бала пенсиясенә, пособиесенә яшиләр. Мәктәп тә, без да мондый семьялар белаң эш алып барабыз, үгет-нәсихәт кенә бернинди дә нәтиҗәләр бирми.

Балалар бакчасында 18 бала тәрбияләнә, һәр эштә, мәдәни чараларда актив катнашучысы, ижади эшләүче, тату коллектив, Бар эшне дә күмәк эшлиләр 5 кеше ,эш вакытында 10га әйләнә , ирләре һәрвакыт ярдәмгә киләләр.

Медпункта 3 персонал, Семенова И. Кузьминовка авылына хезмәт күрсәтә, авылдашлары канәгать, Ирина Степановна, Нина Михайловна да үз эшләренең осталары, авыруларны эш сәгатендә дә давалыйлар, тәулекнең башка вакытларында да вызов ка йөриләр, өйләренә барып ярдәм алучылар да күп.

Авылда мәктәп, балалар бакчасы коллективы, китапханәче, культура хезмәткәрләре төрле мәдәни чараларны ел буе оештырып торалар.

Зур бәйрәмнәребезнең берсе – Сабантуй ел саен оештырыла. Бәйрәм әрәмәсендә әзерлек эшләре алып барылды: туры һәм кыек баганалар, капчык белән сугышу өчен җайланма урнаштырдык, күптән онытылган иде инде, багана башына читлеккә әтәч яптык, иртән бәйрәмгә әтәч кычкырып чакырды. Сабантуй бәйрәмнәре күңелле узды.

Тагын бер матур, күркәм эшебез нефтьчеләр ярдәме белән Тәреле чишмәне төзекләндеру. 2 -3 ай эчендә анын тирә –ягы чистартылды, агачлар утыртылды ,.койма белән уратып алынды, тәресе дә куелды, кач та торгызылды. Чишмәне төзекләндерү бригадасын җитәкләү 6 нче промысла энергетигы Янеев Олегка беркетелгән иде, ул эшне бик оста оештырды. Чишмәне ачу тантанасын да алар гаиләсе үз өстенә алды. Бик матур килеп чыкты ул. Әлмәт, Лениногорск телевидениесеннән берничә тапкыр күрсәттеләр бу тантананы.

Алдагы җыелышта храмга халык әз йори дигән сүз булды. Чынлап та көндәлек службаларда халык әз булса да, олы бәйрәмнәргә халык җыела, тирә-як Куак, Карамалка, Лениногорскидан да киләләр, үзебезнең авылдашлар да күп йөри, олылар белән рәттән яшьләрнең дә тартылуы куанычлы. Менә, соңгы Качману бәйрәменә Тәрле чишмәдә халык бик күп иде. Ял көне булуы да роль уйнагандыр, 55 ләп машина санадык, аннан соң да килүчеләр күп булган.

Традицион бәйрәмнәребез: Яңа ел, 23 февраль, 8 март, Җиңү көне, Олылар көннәре, инвалидлар ункөнлеге кысаларында да чаралар да узды.

Авылыбызның милли бәйрәмнәре Питрауны да урман аланында ансамбльгә йөрүчеләр, авыл яшьләре җыелып бәйрәм иттек, Торычында елдагыча яулык төшерү булды. 21 ноябрь -авыл көне. Мәктәп укучылары бу көнне көзге ярминкә үткәрделәр, әти-әниләрен кунакка чакырдылар. Мәдәният йортында ансамбль “Туй күренеше” белән чыгыш ясады.

Менә эшләгән эшләребез шушы. Нәтиҗәләре дә бар.

Яңа ел бәйрәмнәренә авылларны бизәү конкурсында катнашып, 3 нче урынга лаек булдык, Диплом һәм өстәл сәгате белән бүләкләндек.

Муниципаль берәмлекләр арасында республикабызда ел саен смотр-конкурс уткәрелә. Быелгы ел нәтиҗаләре буенча безнен Федотовка авылы җирлеге дә җиңүчеләр рәтендә. Президентыбыз Рөстәм Миңнеханов муниципаль берәмлекләрнең 8 нче съездында Шеврале-Нива машинасы ачкычларын тапшырды.

Бәтен эшләнгән эшләребез – ул һәркемнең жирле узидарәнең, депутатларнын, оешма-учрежденениеләрнен тыгыз , аңлашып эшләү нәтижәсе.

Авылыбыздагы күркәм эшләрдә ярдәм иткәнңәре, эшләгән эшләребезне уңай бәяләгәннәре өчен Лениногорск муниципаль берәмлеге башлыгы Рягат Галиагзямович Хусаиновка, районның башкарма комитеты житәкчесе Айдар Азгатович Хисматуллинга, авылдашыбыз Антипов Вадим Ивановичка ,

Авылны төзекләндерү, төрле мероприятиялар үткәрүгә ярдәм иткән өчен колхоз җитәкчесе Галимов Н.Г., Елховнефть идарәсенең 6 нчы нефть һә газ табу цехы начальнигы Эдуард Марселевичка, Лениногорск электр челтәре начальнигы Граипов Р.А. , авылдашларыбыз Петров И.С., Павлов А.И., Афанасьев Ю.И., Ильин В.И., Семенов В.Н., Семенова Л.Д. га , авыл советы депутатларына уз исемемнән зур рәхмәт әйтәсем килә, алга таба да бергәләп, аңлашып эшләрбез дип ышанып калам.

Бугенге авылыбыз алдында 2014 тә башкарылачак эшләргә тукталып ктәм:

-Ул авылны төзекләндерү, экологик чиста тоту эшен дәвам итү, субботниклар үткәрү: мәктәп чишмәсе артындагы чүплекне җыю,( шул тирәдәге оешма һәм яшәүчеләрне җыеп, Игнатьева П. Арба куеп, артындагы чүплекне түгү, Кузьминовкада урамга таш салу, чәчәкләр үстерү, утырткан агачларны карау, яна агачлар утырту)

- биек үскән тал , тополь агачларын кисү.

- зиратларны , янасы да, иске 3се дә оформить ителмәгән, шул участокларны рәсмиләштерү;

- Федотовка авыл җирлеге планы буенча каралган мәдәни чаралар, бәйрәмнәр үткәрү;

- Рягат Галиагзямович, форсаттан файдаланып күрше авыллардагы кебек, безнең авыл малайлары, егетләренә хоккей мәйданчыгы төзергә ярдәм итүегезне сорыйбыз. Алдагы елларда көннәр суытып, буада су каткач шунда җыелып уйныйлар иде, быел аптырагач урамда уйныйлар инде, машиналар үткәндә кызган уен туктап тора, Чыршылы, Куакбашта менә дигән мәйданчыклар күреп , безнең малайларның да шундыйда уйныйсы килә.

* 2014 нче елның 14 сентябрендә Татарстан Республикасы Дәүләт Советына сайлауларны тиешле дәрәҗәдә үткәрү.